44. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ.Β1/448 της 22/26 Σεπτ. 1986 (ΦΕΚ Β΄ 621) Σύσταση τομέων στο τμήμα Φιλολογίας της Φιλοσοφικής Σχολής του Πανεπιστημίου Αθηνών. Έχοντας υπόψη: 1.Τις διατάξεις του εδαφ. (ε΄) της παρ. 4, του άρθρ. 6 του Νόμ. 1268/1982, που προστέθηκαν με την παρ. 1/στ΄ του άρθρ. 48, του Νόμ. 1404/1983 (ΦΕΚ 173) και 2.Τη γνώμη της Γενικής Συνέλευσης του Τμήματος Φιλολογίας της Φιλοσοφικής Σχολής του Πανεπιστημίου Αθηνών (συνεδρίαση της 25/4/1986), αποφασίζουμε: Στο τμήμα Φιλολογίας της Φιλοσοφικής Σχολής του Πανεπιστημίου Αθηνών, συνιστώνται οι ακόλουθοι τομείς: 1.Τομέας Κλασσικής Φιλολογίας (γνωστικό αντικείμενο: Αρχαία Ελληνική και Λατινική Φιλολογία). 2.Τομέας Βυζαντινής Φιλολογίας και Λαογραφίας (γνωστικό αντικείμενο: Βυζαντινή Φιλολογία και Λαογραφία). 3.Τομέας Νεοελληνικής Φιλολογίας (γνωστικό αντικείμενο: Νεοελληνική Φιλολογία από το 10ο αιώνα ως τις μέρες μας). 4.Τομέας Γλωσσολογίας (γνωστικό αντικείμενο: Γλωσσολογία). 